Bližimo se kraju trotjedne utrke.
Sada se odlučuje o pobjedniku Toura.
Sprinteri se bore za opstanak u planinama i sanjaju o pobjedi u Parizu.
Kandidati za pobjedu u poretku bore se za žutu majicu.
Moramo dokazati da imamo najjaču momčad.
Ali u utrci svašta se može dogoditi.
Moram ostati usredotočen.
Ako se nešto dogodi, izgubit ću Tour.
Biciklisti ne smiju izgubiti koncentraciju
ako žele u Pariz.
TOUR DE FRANCE: U SRCU PELOTONA
PUT DO PARIZA
Nalazimo se u Pirenejima uoči konačne bitke za žutu majicu.
17. ETAPA, 129,7 KM
Jonas Vingegaard zasad vlada Tourom.
Ima dvije minute i 22 sekunde prednosti pred Pogačarom.
Ali Slovenac će ga loviti do samoga kraja. Bitka još nipošto nije završila.
MOMČAD JUMBO-VISMA
Danas su na redu dugi usponi.
Na takvom terenu imamo priliku otežati posao Tadeju Pogačaru.
Zato sam pun samopouzdanja.
Jonas nosi žutu majicu.
Ali danas nije vrijeme za kalkulacije
i preživljavanje još jednog dana prije Pariza.
Danas imamo priliku pokušati osvojiti etapu
i ostvariti još veću prednost u borbi za žutu majicu.
Uspon je vrlo težak. Nagib je u zadnjih pet kilometara 7,7 %.
Woute i Seppe, držite se Jonasa što dulje možete.
Želite li da ja potegnem na kraju prvog dijela?
- Da. - Koji je plan?
- Nametni jak tempo. - Može.
Htio bih sačuvati snagu za posljednjih 300 metara.
Ne bih se htio rano preforsirati.
- Mogu te ja na to natjerati. - Ma ne, znam.
Ne budite presamouvjereni, danas se ne smijemo opustiti.
Pred nama su još dva vrlo teška dana
i oko tri i pol - četiri sata utrke.
Želim potpunu koncentraciju.
Težak je dan za bicikliste. Moraju prijeći samo 129,7 kilometara,
ali čeka ih uspon na 3300 metara
i sve to u drugom dijelu dana.
Bit će zbilja gadno.
Danas nije idealan dan za nas.
Na usponu moramo se držati zajedno.
Nametnut ćemo tempo koji Fabio može pratiti,
kao što već znate.
Ja sam sprinter i malo sam krupniji.
Kad ste najbrži na ravninama od 250 metara,
niste najbrži na usponima koji traju sat vremena.
Svaki sprinter želi jednom pobijediti na Champs-Élyséesu.
Ali prvo treba prijeći planine.
Tko ne završi ovu etapu, ispada s Toura.
Moramo se boriti da Fabio ostane u utrci.
Bit će teško, ali svi su usredotočeni.
Imaju samo jedan cilj: pomoći Fabiju da završi utrku.
Hajde, dečki. Idemo u Pariz.
- Tako je. - Da. Idemo.
Takav je Tour de France. Morate ostati u utrci.
Želim u Pariz.
Moram uspjeti.
Hoće li Vingegaard povećati vodstvo? Hoće li Pogačar smanjiti zaostatak?
Tri, dva, jedan.
Počela je 17. etapa od Saint-Gaudens do Peyragudesa.
Zadnje etape u planinama nisu nimalo zabavne.
Pogačar će iskoristiti tu prednost da smanji zaostatak za Vingegaardom.
Tempo je brz. Peloton vozi u koloni.
Tu je Jonas Vingegaard u žutoj majici sa svojim momčadskim kolegama.
Očekujem da će me Pogačar stalno napadati.
Nastojat ćemo pratiti njegov tempo.
Pogačar šalje kolegu naprijed
da podigne tempo i pritisne Jumbo-Vismu.
Biciklisti se otraga muče. Sprinteri danas samo žele preživjeti.
Idemo!
Planine nisu moj teren.
Imam svoje granice.
Etapa je teška i ima neobičnu završnicu.
Bit će senzacionalno.
Na pola ste puta, dečki. Sjajno vam ide.
Wout van Aert posustaje!
Jebemti!
Wout van Aert u zelenoj majici zaostaje za kandidatima za žutu majicu.
Ne može pratiti jak tempo.
Seppe, Jonas te treba. Wout je posustao. Hajde.
Wout se mora boriti.
- Ma ne. - Previše je sjeban.
Završni je uspon bio prava muka.
Pogačar je odvojio Vingegaarda od ekipe.
Što će sada biti?
I evo ga. Tadej Pogačar kreće u napad!
Cilj se već nazire. Zid je ravno pred njima.
Pogačar napada s desne strane.
Tadej Pogačar svladava Jonasa Vingegaarda
i osvaja 17. etapu u Peyragudesu!
Jonas je bio na izmaku.
Katastrofalan dan.
Grupa sprintera muči se do samoga kraja.
Jasper Philipsen vozi cik-cak kako bi smanjio nagib.
Vrijeme je ograničeno na 37 minuta.
Biciklisti nemaju cijeli dan da završe etapu.
Neki će uspjeti, a neki sutra neće startati.
ZAČELJE KOLONE, 35 MINUTA ZAOSTATKA
Fabio Jakobsen muči se na začelju i bori se za ostanak u utrci.
Biciklizam je težak sport u kojem se donose teške odluke.
Kad na uspon dođete posljednji, a znate da će biti zahtjevan,
teško vam je jer čeka vas cijela momčad.
A ne želite da vas svi napuste.
No u jednom im trenutku kažete: „Ma samo idite dalje.”
Florian, Mikkel, Lampy, možete ići.
Momčad je napustila Fabija Jakobsena.
Sjećam se da me Florian nije htio ostaviti.
Zadnje što mi je rekao bilo je: „Hajde, ideš u Pariz.”
Kimnuo sam mu i pomislio: „Bit će gusto, ali...”
Na stazi je još samo jedan biciklist.
Uspjet ćeš, Fabio, bez brige. Usredotoči se na brojenje.
Stisni i uspjet ćeš.
Ako odustanete, idući je dan gotovo i idete kući.
Jakobsen se pokušava domoći Pariza.
Ima još oko 300 metara.
Sprinter se sada utrkuje s vremenom.
Grozna završnica.
Pomoćno vozilo odmah je iza njega.
PREKORAČENJE VREMENA
U tom ste trenutku umorni i prazni.
Noge vam se grče. Jedva dolazite do zraka.
Ništa ne čujete.
Idemo!
Hoće li Jakobsen stići prije isteka vremena?
Idemo, Fabio!
Vrijeme radi protiv njega. Još 150 metara.
Momčadski mu asistent dovikuje.
Fabio! Hajde!
To! Idemo!
Nakon onoga u Poljskoj vidio sam mu unakaženo lice.
A ovo danas, svaka čast.
- Nikad ne odustaje. - Da.
Jako ga poštujem i...
Da. Prijatelj mi je.
Sigurno si se osjećao kao pobjednik.
Nisam.
Nimalo.
Pogačar pobjeđuje u Peyragudesu.
Ovo mu je treća osvojena etapa na ovogodišnjem Touru.
Bio je to znak upozorenja.
Pogačar se neće zadovoljiti drugi mjestom.
Jumbo je danas planirao povećati prednost pred Pogačarom.
Svoj cilj nisu ostvarili, a Slovenac je nadoknadio četiri sekunde.
Još misliš da možeš osvojiti Tour de France 2022.?
Da.
- Ideš s nama u hotel? - Idem.
WOUT VAN AERT, ČLAN MOMČADI JUMBO-VISMA
- Jesi dobro, Woute? - Jesam.
Noge me baš nisu služile.
Vidio sam Bjerga naprijed i pomislio: „Joj, ne.”
Da budem iskren, nisam ovo očekivao.
I Wout je stigao među posljednjima.
I ja.
Da, vas dvojica.
Wout je držao drugo mjesto.
Da, ali kad je Bjerg potegnuo, i Wout je počeo zaostajati.
Molim?
Da, baš sam gledao.
- Da? - Gledao sam snimku.
Drugi put.
Wouta je prestigao Amerikanac.
- Da. - Ja čekam.
Rješavali smo velike probleme.
Ranjeni vojniče.
U ovoj sam etapi trebao pomagati vođama.
Ali isto tako...
Bacio sam se na taj zadatak puno ranije nego što sam trebao
jer nisam bio dovoljno spreman za tako zahtjevnu etapu.
Svakako puno češće sumnjam u sebe nego što drugi pretpostavljaju i...
Nikome nije lako, pa tako ni meni.
Dobro došli u 18. etapu Tour de Francea.
Danas je sve moguće.
LOURDES, SRCE PIRENEJA
Nakon žestoke borbe u 17. etapi, svi se pitaju istu stvar:
„Hoće li van Aert moći pomagati svojem vođi?”
Wout se udaljio od ekipe.
Da, imali smo jako loš dan.
Danas će nam opet biti teško.
Još jedan dan.
Opet se moramo potpuno usredotočiti.
Jonase, drži se Pogačara.
Uvijek se bojim Pogačarovih napada.
Mogu izgubiti Tour.
Woute, ti ćeš napasti.
Jonase, ti se na početku drži svoje pozicije.
Moramo si pomagati, ali netko mora paziti i na Jonasa u ekipi.
Da.
Kad vam zatreba nečija pomoć, recite.
Želimo Wouta u vodećoj skupini
kako bi mi mogao pomoći ako se nađem u nevolji.
Lagao bih kad bih rekao da sam 110 % siguran u plan.
Wout mora dati sve od sebe kako bi zaštitio Jonasa.
Ide se na sve ili ništa.
Krenuli su.
Van Aert u zelenoj majici odmah ubrzava.
Moj je zadatak nametnuti jak tempo
i iskoristiti prednost prije velikog uspona.
Zatim ću se povući i štititi Jonasa.
Vingegaard u žutoj majici u stopu slijedi Pogačara.
Dečki, pripremite se za novu bitku na Aubisqueu.
Prvi napad Pogačara.
Vingegaard mu, čini se, govori: „E nećeš!”
Jonase, približi mu se!
Novi napad biciklista u bijelom.
Tadej Pogačar ubrzava!
Želi se riješiti Vingegaarda.
Povećao je prednost.
Vingegaard juri kako bi ga sustigao.
Biciklist u žutoj majici zamalo je pao!
Ajme meni!
Biciklist u žutom zamalo je poletio. Dobro se prepao.
Uspio se izvući, ali bio je nadomak katastrofi.
Pogačar pritišće vlasnika žute majice,
čak i na nizbrdicama pri 80 km/h.
Van Aert sprijeda osvrće se i pogledom traži svojeg vođu.
Woute, približavaju ti se.
Vingegaard i njegov stroj sad su na okupu.
Nametnuo sam vrlo jak tempo kako bih pomogao Jonasu.
Pomaknuo sam svoje granice.
Woute, prava si mašina! Hajde.
Tempo je iznimno jak. Wout van Aert pomiče svoje granice.
Tadej Pogačar posustaje! Biciklist u bijelom više ga ne slijedi!
Nema više biciklista u bijelom!
Čini se da je Pogačar u nevolji!
Pogačar je posustao. Idemo!
Wout Van Aert svladao je Tadeja Pogačara.
Hajde, Woute, sad imaš priliku.
Daj sve od sebe, 100 %!
Pogačar je potpuno nemoćan.
Nakon onakvog napada svatko bi bio potpuno uništen.
Dao je sve od sebe. Jonas je zaradio 20 -25 sekundi prednosti.
Jonase, sad je na tebi red.
Sad jurnjava do cilja. Još 3,5 kilometara.
Hajde! Ponosni smo.
Biciklist u žutom vozi sam
prema vrhu zadnjeg vankategorijskog uspona na ovogodišnjem Touru.
Imaš vrlo ozbiljnu šansu za pobjedu u ukupnom poretku.
Što kažeš na to? Ili još ne želiš razgovarati o tome?
Još ne želim o tome. Razgovarat ćemo za dva dana.
Vingegaard je u odličnoj poziciji nakon planinskih etapa.
Ali tek nakon kronometra znat ćemo može li u Pariz odnijeti žutu majicu.
20. ETAPA, LACAPELLE-MARIVAL - ROCAMADOUR, 40,7 KM
Danas je na redu utrka s vremenom.
Dobro došli u 20. etapu.
Ako Vingegaard zadrži prvo mjesto, prvi će put osvojiti Tour de France.
Danas je zadnja utrka na kronometar.
Što ako mi se dogodi loš dan?
Da.
Za vrijeme cijeloga Toura Wout je bio Jonasov pravi saveznik.
Ali u ovoj utrci Jonas ima samo svoj bicikl.
Nitko ne može 100 % jamčiti
da će Jonas zadržati vodstvo u utrci na kronometar.
Naučili smo lekciju iz 2020.
Tada smo poraženi zadnjeg dana u utrci na kronometar.
SPORTSKI DIREKTOR
2020.
Pogačar, Roglič... Rogličev zaostatak raste.
Grozan ishod za momka u žutoj majici.
Teško je gledati Slovenca koji je dva tjedna vladao Tourom.
Slomio se dan uoči Champs-Élyséesa.
S nama je pobjednik Tour de Francea 2020.
Nažalost, Pogačar je imao jako loš dan.
Primoževa je izvedba bila možda malo ispod prosjeka i...
Pogačar je sve preokrenuo i uspio osvojiti Tour.
Na zadnjem kronometru Toura 2020. Roglič je izgubio od Pogačara.
Kako je Jumbo-Visma uspjela izgubiti ovaj Tour de France?
Ono što se dogodilo prije dvije godine stalno mi je negdje u podsvijesti i...
Ne želim da se to danas ponovi.
TEMPERATURA: 30 °C
Sretno.
- Uživaj. - Hoću, i ti.
Idemo?
Van Aert je na startu.
Savršeno naginjanje Belgijca.
Momak u zelenom slama konkurenciju i zauzima prvo mjesto.
Van Aert sjeda na mjesto vodećega u utrci na kronometar
i čeka svoje protivnike.
Pogačar, drugi u ukupnom poretku,
uskoro kreće sa starta.
U poretku zaostaje tri minute i 26 sekundi za Vingegaardom.
Kako će biti na cilju?
Posljednji će startati Jonas Vingegaard
u najvažnijem kronometru u svom životu.
Cilj mu je zadržati žutu majicu i odnijeti je u Pariz.
Hajde, Jonase, trebamo jak start.
Jonas je pod golemim pritiskom.
Zasad je Pogačar brži od van Aerta.
Hajde, stisni na nizbrdici. Blizu je manji uspon.
Bez brige. Super ti ide.
Pogačar daje sve od sebe. Pomiče granice.
Vingegaard juri stazom i riskira na sve moguće načine.
Blizu je nizbrdica.
Ovdje je tehnika ključna.
I van Aert izgleda zabrinuto.
Pogačar se bliži cilju.
Slovenac se ove godine stalno vraća u igru,
ali u Parizu neće nositi žutu majicu.
Vingegaard vozi zadnjim usponom.
Drugo mjesto zauzima...
Za pobjedu u etapi borite se ti i Wout.
Sigurno ćeš biti drugi. To si htio.
Prije početka etape rekao sam Grischi:
„Ako u borbi za pobjedu na kraju ostanemo Wout i ja,
reci mi i usporit ću.”
Naš direktor Art rekao je:
„Mislim da ti prepušta pobjedu.” Pitao sam: „Kako to misliš?”
Tad su me preplavile emocije je mi to uopće nije palo na pamet.
Jonas Vingegaard usporava prije završnice.
Etapu će osvojiti Wout van Aert.
Zadnji zavoj za momka u žutom koji može početi slaviti.
Vingegaard će sutra u Parizu osvojiti Tour de France.
Wout van Aert rijetko pusti suzu.
Pobijedio sam za svoju obitelj, svoju djevojku i svoju kćer.
Tour osvaja Danac koji je prije tri tjedna krenuo iz Danske.
Ponosim se tobom, Jonase.
Zbilja sam ponosan. Osvojio si Tour.
Što ti znači ova pobjeda?
Jako sam sretan i ponosan.
Želim pobjeđivati u utrkama, a danas sam htio osvojiti etapu.
On ima ogromno srce i očito je pomislio istu stvar.
Svi smo sretni jedni zbog drugih, a ja sam presretan zbog Woutove pobjede.
Najljepši trenutak na Touru. Nikad ga neću zaboraviti.
Ti su mi momci pravi prijatelji.
Baš su mi...
Da.
- Kao braća. - Da, baš kao braća.
21. ETAPA, 115,6 KILOMETARA
Stanje u ukupnom poretku neće se promijeniti.
Ali za sprintere Tour nije gotov. Champs-Élysées njihov je sveti gral.
SPRINTER, QUICK-STEP ALPHA VINYL
Jakobsen je ove godine učinio pravo čudo.
Teško je vratiti se nakon teške ozljede. Skoro je umro.
Ali uspio je.
Za mene je Jakobsen pravi junak.
Nakon nesreće u Poljskoj i borbe za život...
Želim raditi ono što volim. Želim se utrkivati.
Moramo zaboraviti na strašnu nesreću i okrenuti se budućnosti.
Ostat će nam ružna uspomena. Ali mislim da ga je to ojačalo.
Prvi put na Champs-Élyséesu.
Da, želim sprintati do pobjede.
Dakle, dečki.
Nalazimo se u Parizu. Ovo je zadnja i vrlo važna etapa.
Brza je i jako zahtjevna.
Kaldrma na Champs-Élyséesu dobro će vas prodrmati pri spustu.
U svakom slučaju
Fabio mora zauzeti poziciju s koje će pobijediti.
Fabio, ovo je sprint.
Obično traje dugo i težak je. Samo se jednom može ubrzati.
Ne može se sprintati kao na ravnini i prestići dvojicu odjednom.
Čim zauzmeš poziciju, kreni.
Dobro.
Kad stignete na Champs-Élysées, stisnite gas do kraja.
Noge će vam oticati. Bit će vam muka.
Svi će se oko vas smiješiti.
Ali usredotočite se na utrku.
Znao sam da imam šansu.
To mi se motalo po glavi posljednjih 4 - 5 dana Toura.
Htio sam ondje ostvariti dobar rezultat.
SPRINTER MOMČADI ALPECIN-DECEUNINCK
Danas imam jaku motivaciju. Čeka nas zadnji sprint i Tour je gotov.
Uskoro ću smjeti piti pivo i jesti pizzu.
Danas je sprinterima najvažniji dan.
Svi žele pobijediti i podići ruke na legendarnom Champs-Élyséesu.
Tome se zbilja veselim i...
Želim rasturiti zadnjih 200 metara.
Dečki, na redu je zadnja etapa.
- I najteža. - Champs-Élysées.
Velika završnica.
Jaspere, sprintat ćeš? Je li vrijeme za to?
Odlučili smo da će Edward danas biti vaš zadnji čovjek.
Imam pitanje. Zašto to radimo? Čemu takva nagla promjena?
Ništa se ne mijenja. Razgovarali smo i s Alexanderom
i odlučili smo se za takav sastav s obzirom na...
Uzeli smo u obzir koliko ima snage nakon ova tri tjedna.
Ja se slažem s tim.
- Ali... - Dakle, može?
Ali mijenjati navike u zadnjim etapama...
Ne znam je li to dobra...
Uvijek nam je cilj ostvariti što bolji rezultat.
Želimo postaviti standard.
Kad nešto zamislim, moram to i ostvariti.
U protivnom ništa nema smisla.
Svi znamo koji zadatak imamo, ali ovo mi je jednostavno...
Naravno, razumijem te, Jaspere, ali...
Moramo što bolje iskoristiti sav potencijal.
Naš sportski direktor Christoph želi nas malo jače pritisnuti.
Nije mi problem...
pokušati ponovno, početi ispočetka ili...
Sve mora biti onako kako sam to zamislio.
Sprinteri su preživjeli planine
i dočekali trenutak koji su željno iščekivali.
Počela je 21. i zadnja etapa Tour de Francea.
21. ETAPA
Vodi od pariške Défense Arene do avenije Champs-Élysées.
Prvi dio etape nalik je povorci, procesiji, paradi.
Jumbo-Visma slavi pobjedu 100 kilometara od završnice.
Ove smo godine prošli kroz Louvre. Malo smo se utrkivali onuda.
Sprinteri su spremni. Još 60 kilometara do završnice.
Svjesni ste da je to zadnja etapa i da možete odmah pojuriti za pobjedom.
Ozračje se mijenja. Približavamo se Champs-Élyséesu.
Sve smo bliže završnici.
Tempo se ubrzava.
Svi znate svoj zadatak.
Nećemo sada izgubiti. Idemo!
Svaki direktor želi da biciklisti daju sve od sebe.
Oni su vam poput djece. Ne želite da nešto pođe po zlu.
I želite im biti podrška u tom cijelom procesu.
Fabio Jakobsen potpuno je usredotočen.
Dobro, ali ostani s Fabijom. Bagio, ti sad potegni.
Peloton vozi oko Slavoluka pobjede.
Vožnja Champs-Élyséesom nije dječja igra. Teško je i podloga je loša.
Kaldrma se na nekim mjestima odvojila.
Kakve silne vibracije!
Lanci se žestoko okreću kad vozite kaldrmom pri 60 km/h.
STOŽER MOMČADI ALPECIN-DECEUNINCK
Svi ste u pelotonu i čekate jedni druge. Odlično.
Voze nevjerojatnom brzinom. Samo prolete pored vas.
Promjene dva kruga prije završnice.
Momčad Quick-Step Alpha Vinyl vozi ispred Fabija Jakobsena.
Još dva kruga. Idemo.
- Eno Fabija, u sredini. - Da, eno ga.
- Sénéchal je ispred. - Super.
Oni pate na biciklu, a ja patim na svojoj stolici.
I naravno,
nadate se da će sva žrtva u posljednja tri tjedna
i trud kolega da odvedu Fabija do cilja na kraju biti nagrađeni pobjedom.
Nakon zavoja ulazimo u zadnji krug Tour de Francea.
Momčadi sprintera organiziraju se.
Ako sad ne potegnemo,
desetorica sprijeda neće se moći vratiti.
Dečki, sad potegnite do kraja. Bagio.
Do kraja. Idemo, dečki.
Quick-Step želi vratiti kontrolu, ali zadatak je težak.
Potpuno su se raštrkali!
Yves i Florian, ostanite s Fabijom.
- Tome, nismo sami. - Znam!
- Da.
Nećemo im to govoriti dok se utrkuju.
Da, ali ne smiju ni paničariti.
Sad sam ga vidio. Već je počeo sprintati.
Neće dugo tako izdržati.
Philipsena njegova momčad vraća u igru.
I ako ste deseti, možete se probiti naprijed.
U sprintu će presuditi snaga.
Dečki, imamo najbržeg sprintera. Borite se za pozicije.
Groupama-FDJ u napadu.
Jakobsen juri za pobjedom.
Jaspere, bliži se završnica.
Mora biti naprijed. Zadnji je kilometar.
Philipsen pametno iskorištava plodove rada druge momčadi.
To nije dobra pozicija.
Zadnji desni zavoj.
Vidi se Slavoluk pobjede, cilj je blizu.
Svi su sprinteri ovdje.
Jakobsen je spreman za sprintanje.
Evo problema!
Jebemti.
Fabio ima mehanički problem.
Krenuo sam sprintati,
a pedale su se okretale u prazno.
Vjerojatno sam izgubio lanac na blagom spustu.
Avenija Champs-Élysées nije ravna. Zato je i finiš tako atraktivan.
Valjda nisam imao sreće.
Još 300 metara do cilja.
Vrijeme je da sprinteri krenu punom parom.
Tu je i Pedersen.
Evo i Dylana Groenewegena koji je izdaleka krenuo u sprint.
Dylan Groenewegen vodi.
Jasper Philipsen žestoko napada zdesna.
Jasper Philipsen odnosi pobjedu na Champs-Élyséesu!
To!
Završio sam Tour.
To vas obično ojača, zato gledam na sve s vedrije strane.
Ali...
Ne znam baš gubiti.
On je imao prednost, ali ja sam bio brz...
Malo sam zaostajao, ali još sam imao snage u nogama...
Tri tjedna utrke i onda ovo...
Baš sranje, stari. Šteta.
Naučio sam da i u porazu, a ja mrzim poraze,
život ide dalje.
Doći će večer, pa sljedeće jutro.
S nama ili bez nas svijet se dalje okreće.
Ovo je postignuće kojeg ćete se sjećati do kraja života
i na koje ćete biti ponosni. Prekrasno.
Nisu svi poput mene.
Nakon prve pobjede želite i drugu.
Nakon druge pobjede želite i treću.
To je tako.
Kad Tour prođe dobro, svi su sretni i pijani.
Kad ne prođe dobro, opet se svi napiju.
VOĐA MOMČADI EF EDUCATION
- Hip-hip! - Hura!
Moramo nastaviti raditi i truditi se.
Tražit ću način da osvojimo Tour. Možda na kraju uspijem.
Možda ne uspijem.
Ali u glavi si moram odlučno ponavljati
da, da, da i samo da.
Tour je najveća biciklistička utrka.
Htio bih se vratiti na Tour de France.
Mislim da ga možemo opet osvojiti.
Nadam se da su gledatelji iz ove serije naučili
da je ovo momčadski sport.
Ako to shvate, bit ću sretan.
Prijevod titlova: Martina Grujić